Ted Mosby

Theodore Evelyn Mosby este un personaj fictiv și protagonistul serialului de televiziune din SUA ''How I Met Your Mother'' (Cum am intalnit-o pe mama voastra), înfățișat de Josh Radnor. Ted servește atat ca narator al povestii relatate copiilor sai în timp ce stateau pe canapea în anul 2030 (vocea actorului Bob Saget), cat si ca protagonist al intamplarilor care au dus la cunoasterea viitoarei sale sotii si mame ale fiului său Luke (David Henrie) și fiicei sale Penny (Lyndsy Fonseca).
Cadrul anului 2030 este intitulat „ziua de azi” si este utilizat drept plan principal pentru a înfățișa evenimentele petrecute in tineretea personajului Ted Mosby. În timp ce structura tradițională a unei povești de dragoste începe când cei doi indragostiti se intalnesc prima data, serialul ''How I Met Your Mother'' nu o prezintă pe soția lui Ted (Cristin Milioti) până în finala sezonului opt și își anunță numele (Tracy McConnell) abia în finalul seriei. În schimb, emisiunea se concentrează pe relațiile anterioare ale lui Ted si pe aventurile memorabile ale acestuia impreuna cu cei mai buni prieteni ai sai, stabilind astfel scena pentru intalnirea cu Tracy.
Ted este personajul principal al emisiunii. Născut pe data de 25 aprilie 1978, in Shaker Heights, Ohio, este absolvent al Universității Wesleyan, fost membru al Eagle Scout (cercetasi) si angajat ulterior ca arhitect si profesor. Ted iși continua educația ca arhitect undeva în New York, eventual la Universitatea Columbia. După ce cel mai bun prieten al său, Marshall Eriksen (Jason Segel), se logodeste în episodul pilot cu Lily Aldrin (Alyson Hannigan), Ted decide să încerce să-și găsească sufletul sau pereche. Aceasta decizie, cat si relatia sa cu Marshall, Lily, Robin Scherbatsky (Cobie Smulders) și Barney Stinson (Neil Patrick Harris) reprezinta focusul principal al povestii sale incepute in 2005.
Arhitect (sezonul 1-4 și sezonul 6-prezent)
Profesor de arhitectură (sezonul 5 - prezent)
Doctor X, președinte galactic, McAwesomeville, Teddy Bear, Teddy Boy, Mose, Teddy West-side, T-Dawg, Schmosby, Arhitectul distrugerii, profesor Brosby, Ted Vivian, Mosby, Senor Tedifier, El Ganso con la Riñonera, Teddy Westchester, Lady Tedwina Slowsby
În episodul pilot, Ted o întâlnește pe Robin la MacLaren's (barul din aceeasi cladire cu apartamentul lui Ted si Marshall, unde gașca isi petrece majoritatea timpului impreuna). Ei merg la o întâlnire, pe care Ted o distruge spunându-i impulsiv că este îndrăgostit de ea. Ei decid să fie prieteni, dar au sentimente persistente unul pentru celălalt. În cele din urmă, Ted o câștigă pe Robin și încep să se întâlnească pentru o vreme. Se despart la sfârșitul celui de-al doilea sezon după ce iși dau seama că vor lucruri diferite. Rămân prieteni și devin pe scurt colegi de cameră în al patrulea și al șaptelea sezon.
Ted nu trece niciodată peste Robin, iar când ea și Barney se logodesc, se gaseste intr-un conflict interior puternic; Cu toate ca vrea ca ea să fie fericită, ii este greu sa faca abstractie de sentimentul că el și Robin sunt meniți să fie împreună. În ziua nunții lui Robin, ea intră în panică și încearcă să fugă cu el, dar Ted știe că nu va funcționa și o ajuta sa se razgandeasca cu privire la gestul acesta impulsiv. În acea noapte, Ted o întâlnește pe Tracy McConnell și se îndrăgostesc, în cele din urmă căsătorindu-se. Seria se încheie în anul 2030 (anul in care Ted spune povestea); Tracy murise cu șase ani înainte, iar copiii lui îl încurajează să se reîntâlnească cu Robin. Acesta aduce Cornul albastru francez pe care l-a furat pentru ea la prima întâlnire.
Ted o întâlnește pe Tracy McConnell în 2013 după nunta lui Barney și Robin, fiind ultima din gașcă lui care a întâlnit-o (Barney a întâlnit-o cu șase luni înainte, Lily o întâlnește în trenul la nuntă, Marshall o întâlnește pe drum spre Farhampton, și Robin o întâlnește cu cateva momentele înainte de a se căsători). Ea facea parte din trupa pe care o aveau la nunta, fiind cea care canta la chitara bass.
Tracy și Ted se întâlnesc în timp ce Ted așteaptă trenul pentru a-l duce la Chicago; cu toate acestea, el se îndrăgostește instantaneu de ea și își schimbă decizia de a se muta din New York. În seara următoare, Ted o sună pe Tracy și cei doi încep să se întâlnească. Aproape doi ani mai târziu, se logodesc și încep să planifice o nuntă de amploare. În 2015, acestia amana nunta, deoarece ea rămâne însărcinată cu fiica lor, Penny; rămâne însărcinată din nou în 2017 cu fiul lor, Luke (numit dupa Luke Skywalker). În cele din urmă se căsătoresc în 2020 și trăiesc împreună până când Tracy moare în 2024.
Marshall este cel mai bun prieten al lui Ted. Relația lor este un element esențial în cadrul seriei, acestia fiind rareori in conflict și împartasind nenumarate interese comune, în special in filmele Star Wars. Au fost colegi de cameră în facultate și au devenit cei mai buni prieteni în urma unei călătorii rutiere nefericite. Când Ted le spune copiilor săi povestea, el și Marshall sunt prieteni deja de 34 de ani. Marshall a avut întotdeauna încredere în relația lui Ted cu Robin, de asemenea, încurajând să meargă după ea. Are chiar un pariu cu Lily că Ted și Robin vor ajunge împreună.
Barney este al doilea cel mai bun prieten al lui Ted. Cei doi s-au întâlnit la MacLaren's în 2001, acesta promitandu-i lui Mosby să-l "învețe cum să trăiască". Ted este ulterior numit „wingman”, iar ei petrec timp împreună întâlnind fete. În ciuda părerilor lor conflictuale despre viață și relații, Ted și Barney sunt prieteni buni. Barney insistă că este cel mai bun prieten al lui Ted, în ciuda faptului că Ted spune în mod repetat că Marshall îndeplinește acest rol în viața sa. Relatia lor sufera o cădere scurtă după ce Barney se culca cu Robin, dar se împacă atunci când Barney isi riscă viața pentru a fii acolo pentru Ted după ce acesta din urmă ajunge într-un accident de mașină. Ulterior,Ted încearcă să-l învețe pe Barney cum să fie un bun iubit pentru Robin, servește drept cavaler de onoare la nunta lui și a lui Robin și o convinge pe aceasta să nu fuga în ziua nunții. Ted este alaturi de el si la nașterea fiicei lui Barney în 2020.
Lily s-a împrietenit cu Ted de când s-au intalnit in primul an la Wesleyan. Câțiva ani a locuit in apartamentul lui Marshall si Ted, impreuna cu acestia. Ea simte nevoia permanenta de a-l proteja pe Ted, ba chiar ajunge până la a-l despărți de femeile pe care nu le crede potrivite pentru el - inclusiv Robin.
Victoria este fosta iubită a lui Ted. Se întâlnesc la o nuntă și se îndrăgostesc. După două luni de relatie, ea se mută în Germania datorita unui job și încearcă să aibă o relație la distanță. Se despart după ce Ted o sărută pe Robin. Șase ani mai târziu, se întâlnesc din nou, iar Victoria sfârșește prin a lăsa un bărbat la altar pentru Ted. În cele din urmă, totuși, ei se despart din nou, după ce Victoria insistă ca Ted sa încheie prietenia cu Robin. Victoria este portretizata de Ashley Williams
Stella este fosta logodnică a lui Ted. Ei se întâlnesc atunci când ea (dermatolog) îi îndepărtează un tatuaj lui Ted, obținut în urma unei betii. Ea respinge la început avansurile sale, dar el o câștigă după ce o scoate la o întâlnire de două minute cu cină, film și un sărut de noapte bună. Ei se logodesc după ce Ted are o experiență aproape de moarte și realizează că o iubește. Cu toate acestea, în ziua nunții lor, Stella îl lasă pe Ted la altar pentru fostul ei iubit, Tony. Stella este portretizată de Sarah Chalke.
Zoey este o alta fosta prietena a lui Ted. El are sentimente puternice pentru ea, chiar dacă este deja căsătorită și conduce o campanie de conservare a clădirii pe care compania lui Ted, GNB, intenționează să o doboare pentru a face loc pentru zgârie-nori pe care Ted și-a dorit întotdeauna să-l proiecteze. Își lasă soțul, Căpitanul, pentru el și consideră pe scurt abandonarea visului său de a contribui la o clădire la orizontul orașului New York, pentru a putea fi împreună. În final, Ted alege clădirea peste ea, iar ei se despart. Zoey este portretizat de Jennifer Morrison.
Luke și Penny sunt cei doi copii ai lui Ted cu Tracy. Penny s-a născut în 2015, iar Luke în 2017. În anul 2030, la șase ani de la moartea lui Tracy, le spune povestea modului în care a cunoscut-o pe mama lor. La finalul sezonului, cei doi îl conving pe Ted să se ducă după Robin. Luke este portretizat de David Henrie, iar Penny de Lyndsey Fonseca.
Numelui baiatului: Luke este inspirat de protagonistul Star Wars, Luke Skywalker. Trilogia Star Wars nu este doar adusă de mai multe ori in discutie, ci atât Ted cât și Tracy sunt mari fani. Ted se referă, de asemenea, la viitorul sau fiul drept Luke, cu ani înainte de a o întâlni pe Tracy.
Se consideră faptul că numele fetei: Penny provine de la un episod specific din sezonul 2, episodul 15 intitulat "Lucky Penny". Acest episod este important pentru faptul ca lăsa publicul să vada cum idea de „lăsați universul să-și facă lucrurile” afectează cu adevărat personajele. Deși lucrurile nu mergeau așa cum și-a dorit Ted initial în episod, el sfârșeste in a nu mai fii nevoit să plece din New York, iar Ted nu ar fi cunoscut-o niciodată pe Tracy, daca nu ridica moneda veche; astfel apare semnificația asupra numele fiicei sale.